《三月晦日同弟观侄津往宝幢哭刑部伯求弟道从》
宋代·陈著

投憩得幽寺，便忘行路遥。
竹边流水过，门外好山朝。
金相已流土，海音无复潮。
池檐立良久，老衲忽相邀。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。